|  |
| --- |
| ***Chains***  Singel av The Cookiesfrå albumet *Chains* |
|  |
| **Utgjeve** | November 1962 |
| **Sjanger** | R&B, pop
 |
| Låtskrivar(ar) | Gerry Goffin/Carole King |
|

«**Chains**» er ein song skriven av låtskrivarduoen og den gong ektefellane Gerry Goffin og Carole King og opphavleg spelt inn (men ikkje gjeven ut) av The Everly Brothers. I 1962 vart han ein stor hit for korsongarane til Little Eva, The Cookies (#17 poplista i USA, #7 R&B-lista), og seinare vart han spelt av den engelske rockegruppa The Beatles.

The Beatles-versjonen
---------------------


|  |
| --- |
| ***Chains***  Song av The Beatlesfrå albumet *Please Please Me* |
|  |
| **Utgjeve** | 22. mars 1963 |
| **Innspelt** | 11. februar 1963 |
| **Sjanger** | Rock and roll |
| **Lengd** | 2:23 |
| **Selskap** | Parlophone |
| Låtskrivar(ar) | Gerry Goffin/Carole King |
| **Produsent** | George Martin |
|
|

Singelen av The Cookies vart ein populær coverlåt for Liverpool-band etter han kom ut i november 1962, og vart ei kort stund spelt på konsertane til The Beatles. Dei spelte han inn 11. februar 1963 på fire forsøk. Det førte viste eg å vere best, så dei brukte dette. Songen kom ut på debutplata deira, *Please Please Me*. Lennon spelte introduksjonen på munnspel. Musikkskribenten Ian MacDonald kritiserte framføringa til The Beatles og meinte han «hadde nokre ureine tonar» og «mangla spontanitet». George Harrison song solovokal på Beatles-versjonen, og som fjerde songen på det første albumet deira, var det for mange første gongen dei høyrde Harrison syngje på ein song. 

Dei spelte songen fleire gonger for radioprogramma til BBC, som *Side by Side*, *Here We Go* og *Pop Go the Beatles*. Ingen av desse kom ut på samleplata med BBC-innspelinga frå 1994. Dei kom til slutt ut i 2013 på samleplata *On Air – Live at the BBC Volume 2*).

Sylvie Vartan-versjonen
-----------------------

|  |
| --- |
| ***Chance / Il revient / Reponds-moi / Tous les gens***  EP av Sylvie Vartan |
|  |
| **Utgjeve** | 1963 |
| **Selskap** | RCA Victor |
| Låtskrivar(ar) | **Frans omsetjing**:Georges Aber |
| Sylvie Vartan-kronologi |
| «Tous mes copains»(1963) | *Chance / Il revient / Reponds-moi / Tous les gens* | «En écoutant la pluie»(1963)
 
 |

Songen vart omsett til fransk og kalla «Chance». Den franske versjonen vart spelt inn og gjeven ut i 1963 av Sylvie Vartan.

### Innhald

**EP *Sylvie* («Chance» / «Il revient» / «Reponds-moi» / «Tous les gens») RCA Victor 76.617** (1963, France)

A1. «Chance» («Chains»)
A2. «Il revient» («Say Mama»)
B1. «Reponds-moi»
B2. «Tous les gens» («Baby You’re So Fine»)

Medverkande
-----------

### Cookies-versjonen

* Earl-Jean – solovokal
* Margaret Ross – korvokal
* Dorothy Jones – korvokal
* Eva Boyd – korvokal

### Beatles-versjonen

* George Harrison – solovokal, sologitar
* John Lennon – rytmegitar, munnspel, harmonivokal
* Paul McCartney – bass, harmonivokal
* Ringo Starr – trommer

Lydteknikar var Norman Smith

Per MacDonald

Kjelder
-------

* *Denne artikkelen bygger på «Chains av Cookies» frå Wikipedia på engelsk, den 10. mars 2018.*
	+ *Wikipedia på engelsk oppgav desse kjeldene:*
* Harry, Bill (2000). *The Beatles Encyclopedia: Revised and Updated*. London: Virgin Publishing. ISBN 0-7535-0481-2.
* Lewisohn, Mark (1988). *The Beatles Recording Sessions*. New York: Harmony Books. ISBN 0-517-57066-1.
* MacDonald, Ian (2005). *Revolution in the Head: The Beatles' Records and the Sixties* (Second Revised utg.). London: Pimlico (Rand). ISBN 1-84413-828-3.

1. ↑  Eder, Bruce. «The Cookies >> Biography». allmusic. Henta 10. mars 2018.
2. 1 2  Harry (2000), p. 250.
3. 1 2 3  MacDonald (2005), p. 74.
4. 1 2 3  «Chains».
5. ↑  Lewisohn (1988), p. 26.
6. ↑  «Sylvie Vartan - Chance at Discogs». Henta 16. november 2017.